PR9 ลุ้นไตรมาส 4 กำไรทะลุพันล้าน รับผู้ป่วย “ชาวไทย-ต่างชาติ” หนุน โบรกชูเป้า 23.50 บ.
PR9 ลุ้นไตรมาส 4/65 กำไรทะลุ 1 พันล้านบาท เพิ่มขึ้นจากทั้ง OPD และ IPD เนื่องจากกลุ่มลูกค้าผู้ป่วยชาวไทย-ต่างชาติยังเป็นตัวผลักดัน บล. เอเอสแอล แนะนำ “ซื้อ” ราคาเป้าหมาย 23.50 บาท
PR9 ลุ้นไตรมาส 4/65 กำไรทะลุ 1 พันล้านบาท เพิ่มขึ้นจากทั้ง OPD และ IPD เนื่องจากกลุ่มลูกค้าผู้ป่วยชาวไทย-ต่างชาติยังเป็นตัวผลักดัน บล. เอเอสแอล แนะนำ “ซื้อ” ราคาเป้าหมาย 23.50 บาท
16 ธ.ค. 2565

บริษัท หลักทรัพย์ เอเอสแอล จำกัด ระบุในบทวิเคราะห์วันนี้ (16 ธ.ค. 65) ประเมินต่อ บริษัท โรงพยาบาลพระรามเก้า จำกัด (มหาชน) หรือ PR9 คาดว่ารายได้ไตรมาส 4/65 อยู่ที่ 1,095 ล้านบาท เพิ่มขึ้น 2.88% จากไตรมาสก่อน และเพิ่มขึ้น 17.00% เมื่อเทียบกับงวดเดียวกันของปีก่อน โดยยังเป็นการเพิ่มขึ้นในรายได้จากทั้ง OPD และ IPD ทั้งในกลุ่มลูกค้าชาวไทยและต่างชาติซึ่งยังเป็น expat ชาวจีน และแนวโน้มคนไข้ fly-in จากพม่าจะกลับมาใกล้เคียงกับช่วงก่อนโควิด-19
ด้านอัตรากาไรขั้นต้นคาดจะดีขึ้นอยู่ที่ 35% จากไตรมาส 3/65 ที่ 34% จากการฟื้นตัวของผู้ป่วย ขณะที่ค่าใช้จ่ายในการจ่ายและบริหารมีแนวโน้มใกล้เคียงกันกับช่วงไตรมาส 3/65 ส่งผลให้ฝ่ายวิจัยประเมินกำไรสุทธิสำหรับไตรมาส 4/65 อยู่ที่ 155 ล้านบาท เพิ่มขึ้น 5.34% จากไตรมาสก่อน และเพิ่มขึ้น 33.65% เมื่อเทียบกับงวดเดียวกันของปีก่อน
นอกจากนี้มีการประเมินแนวโน้มปี 66-67 มองว่ารายได้และกำไรสุทธิจะยังคงเติบโตต่อเนื่อง โดยรายได้มองว่ามีการเติบโตที่ 11% และ 8% ตามลาดับ ขณะที่กำไรสุทธิมองเติบโต 13% และ 11% ตามลำดับ เนื่องจากแนวโน้มอัตรากำไรขั้นต้นทั้งปี 66 จะสูงกว่าในช่วงปี 65 ที่ยังไม่มีการเปิดประเทศในช่วงครึ่งปีแรก แนวโน้มการเพิ่มศูนย์แพทย์ การรักษากลุ่มโรคยากซับซ้อนเพิ่มขึ้น รวมถึงศัลยกรรมพลาสติกเพิ่มขึ้น ขณะที่โดยรวมมองว่าบริษัทจะยังควบคุมอัตราส่วนค่าใช้จ่ายในการขายและบริหารต่อรายได้ในระดับใกล้เคียงเดิมที่ 18%
ดังนั้น แนะนำ “ซื้อ” ราคาเป้าหมาย 23.50 บาท เลือกเป็นท็อปพิกของกลุ่มโรงพยาบาล โดยมีความเห็นต่อแนวโน้มของรายได้และกำไรสุทธิเติบโตอย่างต่อเนื่องจากการเปิดใช้ตึกใหม่ แนวโน้ม occupancy rate ปรับตัวสูงขึ้น และคาดว่าผลประกอบการจะออกมาเติบโตโดดเด่นกว่าอุตสาหกรรม